Gebedsdag afgelas | George Herald
Thursday, 27 April 2017, 07:12
GEORGE NUUS - 'n Gebedsdag wat vandag, Vryheidsdag 27 April sou plaasvind, met die oog om te bid vir die land, is afgelas. Die optog wat vir Werkersdag, 1 Mei beplan was met dieselfde doel in gedagte, sal nou eers later in Mei plaasvind.
Tertuis Simmers, die voorsitter van die DA in George, het verlede week gesê dat die party 'n versoek aan kerkleiers gaan rig om die gebedsdag en optog te lei.
"Sowat 35 briewe is per hand aan die onderskeie kerkhoofde uitgedeel. Die reaksie op die uitnodiging was egter minimaal en daarom het ons besluit om die gebedsdag af te las," het hy gesê. Die redes vir die gebrek aan belangstelling is onbekend. Hy het benadruk dat dit nie die DA se idee was om die inisiatief te verpolitiseer nie.
Die optog wat nou vir later in Meimaand beplan word, sal 'n suiwere DA-inisiatief wees. "Ons sal weereens die breër gemeenskap uitnooi om deel te neem," het hy gesê.
* A local prayer day planned for today, Freedom Day, 27 April, to pray for the country, has been cancelled. In addition the march planned for Workers Day, 1 May, with the same purpose in mind, will only take place later in May.